Správa zo zahraničnej pracovnej cesty

1.  Účastník ZPC:

Ľubomír Kucka, PhDr., CVTI SR, Lamačská cesta 8/A, 811 04 Bratislava, prac.. odd. IPTT, AJ, NJ, RJ

2.  Zahraničná pracovná cesta:
Slovinsko, Ľubľana, 2.5 – 5. 5. 2018, Grand Hotel Union, konferencia PATLIB 2018, hradenie nákladov: Hotel vo výške 100% a dopravu vo výške 75% hradí EPÚ, stravné hradí CVTI SR.

3.  Rámcový program pobytu:
2. 5 Transfer Bratislava – Schwechat a prílet z Viedne do Ľubľany, ubytovanie; 3. 5 – 4.5 PATLIB 2018: prednášky, workshopy (9.30 – 17.30 h); 5. 5 odlet z Ľubľany do Viedne, následne transfer do Bratislavy.

4.  Stručný priebeh rokovaní, resp. študijného pobytu:
Tohtoročná medzinárodná konferencia PATLIB 2018 sa konala v dňoch 2. mája – 5. mája 2018 v Ľubľane, s počtom účastníkov 203 z 37 štátov, vrátane krajín ako Kambodža, Rusko, Maroko, čo svedčí o vzrastajúcom význame patentových informácií a priemyselných práv. Tohtoročná konferencia mala kombinovaný formát, ktorý pozostával z kľúčových prednášok, pričom ťažisko konferencie spočívalo vo workshopoch, ktorých bolo celkovo 22.

Workshopy boli zamerané najmä na tieto tematické okruhy:
•	Poskytovanie patentových informačných pre podnikateľskú sféru vrátane používania nástrojov ako nástrojov EPO – Global Patent Index, Európsky patentový register, 
•	Propagácia a marketing poskytovaných služieb,
•	Nové nástroje na mapovanie vrátane sémantického prieskumu,
•	Využívanie voľne dostupných informačných zdrojov a ich porovnanie
•	Vzdelávanie v oblasti IP na univerzitách

Význam a dôležitosť priemyselných práv a patentových informácií vyzdvihli prezident Európskej patentovej organizácie B. Battistelli a výkonný riaditeľ Európskeho patentového úrádu R. Flammer, čoho dôkazom je rast patentových prihlášok a počet udelených patentov. Strediská PATLIB a ich poskytované služby čelia tejto výzve a aj v tomto kontexte majú neodmysliteľnú úlohu v inovačnom procese. 

Prvá úvodná prezentácia od Š. Stres (Jožef Stefan Institute, Slovinsko) bola venovaná problematike transferu technológií v Slovinsku. Autorka sa zamerala na činnosť strediska transferu technológií (TTC) v inštitúte. Samotné TTC je najväčšie v Slovinsku, participuje v 13 projektoch a disponuje 15 expertmi na rôzne oblasti. Medzi ťažiskové činnosti patria najmä: ochrana  a marketing IP, zabezpečovanie dohôd a licenčnej politiky, zriadenie spin-out. V roku 201 bolo založené konzorcium transferu technológií, ktoré má 8 členov (pozn.: obdoba Národného centra transferu technológií na Slovensku). Ďalšie podnetné prezentácie boli zamerané na rozvoj patentových expertných a informačných služieb pre malé a stredné podnikateľské subjekty. Tejto problematike sa venovali najmä: McManus externý konzultant, M. Knöbel (TU Drážďany) a T. Fischer (Frauenhofer iNštitút).
Implementovanie projektov financovaných EÚ je veľkou výzvou a zároveň príležitosť pre strediská PATLIB efektívne implementovať svoje služby, rozšíriť portfólio existujúcich služieb vrátane rozvoja spolupráce s novými partnermi. Z toho dôvodu PATLIB Centrum pri CVTI SR prezentovalo svoje aktivity vo workshope „Ako implementovať patentové informačné služby do projektov financovaných EÚ“, ktorého autorom bol PhDr. Ľubomír Kucka. Prezentácia výsledkov mala veľký ohlas u účastníkov a pre veľký záujem musela byť opakovaná.
Na tohtoročnej konferencii sa zúčastnili aj slovenské PATLIB centrá, nakoľko im Európsky patentový úrad refundoval 75% nákladov. Cenné boli najmä osobné konzultácie súvisiace s realizovaním jednotlivých aktivít projektu a prípravou aktivít pre ďalšie obdobie. 

5.  Odporúčané závery:
Získané poznatky je potrebné využívať pri zabezpečovaní činnosti strediska PATLIB, aj jeho rozvoji. Konkrétne sa budú dať aplikovať: pri zavedení nových druhov patentových služieb vrátane ich propagácie a marketingu.

6.   Prehľad prinesenej dokumentácie a miesto jej uloženia
Získaná dokumentácia (aj prezentácia PhDr. Kucku) spolu s ďalšou získanou dokumentáciou je k dispozícii v oddelení informačnej podpory transferu technológií (stredisko PATLIB). 

7.   Osobitne vyhodnotený očakávaný prínos ZPC
1. O aktivity Strediska PATLIB a OTT prejavili záujem účastníci z Karadeniz Technical University z Trabzonu v Turecku. (V súčasnosti sa pripravuje program a prijatie delegácie z Karadeniz Technical University v CVTI SR).
2. Pre stredisko PATLIB, ako aj OTT bol mimoriadny prínos boli dôležité nové osobné kontakty s účastníkmi konferencie. 
3. Odborné prednášky poukázali na aktuálny stav v oblasti patentových informácií a produktov a umožnili získať nové poznatky. 
4.Získané poznatky a prezentácie budú využité pri rozšírení portfólia služieb Strediska PATLIB.

8.    Spôsob zverejnenia výsledkov ZPC, prenos získaných informácií
Správa a informácie z konferencie budú sprístupnené ďalším pracovníkom inštitúcie, ktorí sa zaoberajú otázkami priemyselného vlastníctva a transferu technológií.

Súhlasím so zverejnením správy na internete
Áno

Správu vypracoval: Ľubomír Kucka

Dátum: 4. 6. 2018

Správu schválil:  prof. RNDr. J. Turňa, CSc.